અમેરિકાએ ઈરાનને ચેતવણી આપી છે કે, જો તેના સહયોગીઓ દ્વારા ઈરાકમાં કોઈ પણ પ્રકારનો હુમલો કરવામાં આવશે તો અમેરિકા દ્વારા ઈરાક સામે સામે નિર્ણાયક પગલાં લેવામાં આવશે. વધુમાં અમેરિકાએ જણાવ્યું કે, ઈરાકમાં રહેતા તેના કોઈ પણ નાગરિકને ઈજા થશે તો ઈરાન સામે કડક અને નિર્ણાયક પગલાં લેવામાં આવશે.વ્હાઈટ હાઉસ દ્વારા જારી કરવામાં આવેલા એક નિવેદનમાં જણાવવામાં આવ્યું છે કે, ઈરાકના બસરામાં અમેરિકી કોન્સ્યુલેટ અને બગદાદમાં દૂતાવાસ નજીક કરવામાં આવેલા હુમલા ઈરાને નહીં અટકાવ્યા હોવાનો આરોપ અમેરિકા દ્વારા લગાવવામાં આવ્યો છે.